CELEX: 62016TN0435
Language: el
Date: 2016-12-22 00:00:00
Title: Υπόθεση T-435/16: Προσφυγή-αγωγή της 22ας Δεκεμβρίου 2016 — MS κατά Επιτροπής

6.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 70/21
            
         Προσφυγή-αγωγή της 22ας Δεκεμβρίου 2016 — MS κατά Επιτροπής
   (Υπόθεση T-435/16)
   (2017/C 070/30)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: MS (Castries, Γαλλία) (εκπρόσωποι: L. Levi και M. Vandenbussche, δικηγόροι)
   
      Καθής-εναγομένη: Ευρωπαϊκή Επιτροπή
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   να κρίνει την παρούσα προσφυγή-αγωγή παραδεκτή και βάσιμη·
   συνακολούθως,
   
               —
            
            
               να ακυρώσει τη ληφθείσα στις 16 Ιουνίου 2016 απόφαση της Επιτροπής περί αρνήσεως γνωστοποιήσεως στον προσφεύγοντα-ενάγοντα των δεδομένων προσωπικού χαρακτήρα που τον αφορούν·
            
         
               —
            
            
               να διατάξει την ικανοποίηση της απορρέουσας από την υπαίτια συμπεριφορά της Ευρωπαϊκής Επιτροπής ηθικής βλάβης του, που αποτιμάται κατά δίκαιη και εύλογη κρίση σε 20 000 ευρώ·
            
         
               —
            
            
               να καταδικάσει την καθής-εναγομένη στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων προβάλλει έναν μόνο λόγο, που αντλείται από παράβαση του κανονισμού (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ 2001, L 8, σ. 1) και, ιδίως, των άρθρων 8, 13 και 20 του εν λόγω κανονισμού. Ο προσφεύγων-ενάγων προβάλλει, επίσης, προσβολή του θεμελιώδους δικαιώματος προσβάσεως του ενδιαφερομένου στα δεδομένα προσωπικού χαρακτήρα που τον αφορούν και του δικαιώματος σεβασμού της ιδιωτικής ζωής, καθώς και παραβίαση της αρχής της προστασίας των δικαιωμάτων άμυνας, της αρχής της ισότητας των όπλων και προσβολή του δικαιώματος σε χρηστή διοίκηση. Εξάλλου, κατά την άποψη του προσφεύγοντος-ενάγοντος, η προσβαλλόμενη απόφαση πάσχει λόγω πλημμελούς και αβάσιμης αιτιολογίας. Ο προσφεύγων-ενάγων υποστηρίζει ότι όλες αυτές οι παράνομες ενέργειες αποτελούν ισάριθμα πταίσματα που του έχουν προξενήσει πραγματική και βέβαιη ζημία.